钦定古今图书集成/明伦汇编/官常典/第754卷 > 王征俊 宋之儁 史可观 朱慎镂
## 钦定古今图书集成/明伦汇编/官常典/第754卷 > 王征俊 宋之儁 史可观 朱慎镂

按《明外史忠义传》：“征俊，字梦卜，阳城人。天启五年进

请用天下必不可少之人，亦及征俊，乃量移滕县知
县，累官右参政，分守宁前。丁忧归。十七年二月，贼陷
阳城，被执不屈，系之狱，士民争颂其德，贼乃释之。抵”
家北面再拜，投缳卒。其时，士大夫居家尽节者，灵石
宋之儁、翼城史可观、阳曲朱慎镂。之儁举进士，历官
登莱监军副使，忤巡按谢三宾，互讦于朝，落职归，三
宾亦贬秩。及遇变，之儁受刑死。妻乔，詈贼撞阶死，女
敛尸毕，拔簪刺喉死。可观，太常少卿学迁子，官文华
殿中书舍人，加鸿胪少卿。城陷，自缢死。慎镂，晋府宗
室，摄灵丘郡王府事。贼陷太原，冠带祀家庙，驱家人
入庙中焚之，己亦投火死。